|  |  |  |
| --- | --- | --- |
| **Berzence Nagyközség Polgármesterétől****Berzence, Szabadság tér 19.****Telefon: 82/546-091****e-mail: berzencepolgarmester@gmail.com** | Berzence | **Hivatali kapu:** **rövid neve: SJFDI,** **KRID** **azonosító: 601024153** |

|  |  |  |
| --- | --- | --- |
| **Ügyiratszám: BER/241-1/2025** |  |  |

**E l ő t e r j e s z t é s**

**Berzence Nagyközség Önkormányzata Képviselő-testületének**

**2025. év február hó 25. napján tartandó ülésére**

*2. napirendi pont*

**Tárgy: Berzence Nagyközség Önkormányzat 2025. évi közbeszerzési tervének megtárgyalása.**

**Előterjesztő: Keszericze István polgármester**

**Tisztelt Képviselő-testület!**

A közbeszerzésekről szóló 2015. évi CXLIII. törvény (Kbt.) 42. § (1) bekezdésében foglalt előírás szerint az ajánlatkérőként eljáró szervezeteknek, így Berzence Nagyközség Önkormányzatának a költségvetési év elején, legkésőbb március 31. napjáig éves összesített közbeszerzési tervet kell készítenie az adott évre tervezett közbeszerzéseiről. A közbeszerzésekről szóló 2015. évi CXLIII. törvény (a továbbiakban Kbt.) 15. § (5) bekezdése szerint a Közbeszerzési Hatóság az egyes beszerzési tárgyak esetében alkalmazandó uniós értékhatárokat, valamint nemzeti értékhatárokat, valamint a 19. § (4) bekezdés a) pontjában meghatározott értékhatárokat minden év elején közzéteszi honlapján. Ennek során az uniós értékhatárok, valamint a 19. § (4) bekezdés a) pontjában meghatározott értékhatárok forintban meghatározott összegét az Európai Bizottságnak az uniós értékhatárok nemzeti valutákban meghatározott összegére vonatkozó, az Európai Unió Hivatalos Lapjában közzétett közleményének megfelelően kell feltüntetni. A Közbeszerzési Hatóság a fenti, törvényi kötelezettségének eleget téve a <https://kozbeszerzes.hu/kozbeszerzesek-az/magyar-jogi-hatter/elnoki-tajekoztatok/a-kozbeszerzesi-hatosag-elnokenek-tajekoztatoja-a-2025-januar-1> jetol-iranyado-kozbeszerzesi-ertekhatarokrol/ szerint határozta meg a 2025. január 1-jétől irányadó közbeszerzési értékhatárokat.

A 2024. évre meghatározott értékhatárokhoz viszonyítva a nemzeti értékhatárok változtak.

2.1. Klasszikus ajánlatkérők esetében a nemzeti értékhatárok:

***- árubeszerzés esetében 20 000 000 forint;***

***- építési beruházás esetében 60 000 000 forint;***

 ***- szolgáltatás megrendelése esetében 20 000 000 forint.***

2.2. Közszolgáltatói szerződésekre vonatkozó nemzeti közbeszerzési értékhatárok:

- árubeszerzés esetében 50 000 000 forint;

- építési beruházás esetében 100 000 000 forint;

- szolgáltatás megrendelése esetében 50 000 000 forint.

2.3. A Kbt. IV. részének alkalmazásakor

2.3.1. Klasszikus ajánlatkérők vonatkozásában:

- építési koncesszió esetében: 100 000 000 forint;

- szolgáltatási koncesszió esetében: 30 000 000 forint.

2.3.2. Közszolgáltatói szerződések vonatkozásában:

- építési koncesszió esetében: 200 000 000 forint;

- szolgáltatási koncesszió esetében: 100 000 000 forint.

A közbeszerzési terv nem jelenti az abban foglalt eljárások lefolytatásának kötelezettségét, annak módosítására év közben, változás esetén lehetőség van.

A közbeszerzési terv nyilvános, azt a Kbt. 43. § (2) bekezdése a) pontja alapján elsősorban a Közbeszerzési Hatóság által működtetett elektronikus közbeszerzési rendszerben (EKR) közzé kell tenni. A közbeszerzési tervet az ajánlatkérőnek legalább öt évig meg kell őriznie.

Az elektronikus közbeszerzés részletes szabályairól szóló 424/2017. (XII. 19.) Korm. rendelet 7.§ (5) bekezdése szerint az ajánlatkérő a Kbt. 42.§ (l) bekezdése szerinti közbeszerzési terv minimális adattartalmaként előírtakat az EKR-ben megadja:

a) a közbeszerzés tárgyát,

b) a közbeszerzés tervezett mennyiségét,

c) a közbeszerzésre irányadó eljárási rendet,

d) a tervezett eljárás fajtáját,

e) az eljárás megindításának tervezett időpontját, és

f) a szerződés teljesítésének várható időpontját.

Berzence Nagyközség Önkormányzat 2025. évi közbeszerzési terv tervezetének összeállításánál figyelembe vettük az ismert és a költségvetésben tervezett beruházásokat, mely kapcsán az alábbi építési kivitelezési beszerzések kerültek betervezésre a becsült értékek alapján:

- TOP\_Plusz-1.2.1-21-SO1-2022-00028 „Belterületi vízrendezés Berzencén”, melynek elszámolhatóm összköltsége 187 276 804 Ft,

Kérem a Képviselő-testületet, hogy az előterjesztést megtárgyalni, és a határozati javaslatot elfogadni szíveskedjék.

Berzence, 2025. február 3.

|  |  |
| --- | --- |
|  | Keszericze István |
|  | polgármester |

**Határozati javaslat**

**…./2025. (II.25.) sz. határozat**

Berzence Nagyközség Önkormányzatának Képviselő-testülete megtárgyalta a „Berzence Nagyközség Önkormányzatának 2025. évi közbeszerzési tervének elfogadására” vonatkozó előterjesztést és az alábbi határozatot hozza:

1. Berzence Nagyközség Önkormányzatának Képviselő-testülete jóváhagyja „Berzence Nagyközség Önkormányzatának 2025. évi közbeszerzési tervét” az 1. sz. melléklet szerint.

Felelős: Keszericze István polgármester

Határidő: értelem szerint